Kamerun shimolida joylashgan Kolofat shahrida "Boko Haram" tashkiloti jangarilari tomonidan amalga oshirilgan portlashlar kamida 7 kishining o‘limiga olib keldi. Mahalliy hukumatning ma’lum qilishicha, birinchi portlash vaqtida 3 kishi, cherkov binosi oldida yuz bergan ikkinchi portlash natijasida esa kamida 4 kishi halok bo‘ldi. Ma’lumot uchun, Kolofat shahri mamlakatning Nigeriya bilan chegarasiga yaqin joylashgan va bu hududda ham nigeriyalik jangarilar oxirgi vaqtlarda faollashmoqda.